text: Det sjette og sidste Mandø Marathon er i gang
  19 august 2017 kl. 11.12
  Omkring 300 løbere i alle aldre stiller lørdag til start i det sjette og sidste Mandø Marathon.Løbet på vadehavsøen lukker og slukker, da der ikke er frivillige, der vil indgå i styregruppen, der planlægger løbet.
  Årets Mandø Marathon bliver det sidste i rækken. Når løberne på de fem forskellige distancer er kommet i mål på distancerne maraton, halvmaraton, kvart maraton, seks kilometer samt det to kilometer lange børneløb er det slut.
  - Årets løb bliver det sidste. Vi har længe forsøgt at finde nye medlemmer af løbets styregruppe. Det er ikke lykkedes, og derfor er det nu slut med maraton og andre løb her på Mandø, siger Jesper Jacobsen, der står for planlægningen af dagens løb sammen med Birgit Petersen og Ove Nielsen.
  Det er let nok nok at skaffe frivillige til selve afviklingen - men det er det lange træk hen over året med planlægning, der ikke virker tillokkende.
  